  Майя Бывальцева Юлия Ившина 6-тӥ коньывуонэ Ижкарын «Удмуртилэн кунлыкезлы 100 ар: инъет вакытъёсыз но азинскон луонлыкъёс» («100-летие государственности Удмуртии: исторические вехи и перспекивы развития») калыккуспо научно-практической форум ужзэ мытӥз. Ивортодэтъя «Удмуртия» агентстволэн корреспондентэз ужрадлэн пленарной кенешоназ вуылӥз. Удмурт кун университетлэн ректорез Галина Мерзлякова кивалтэм улсын пленарной кенешон очно-заочной амалэн ортчиз. Ӟечкыласа элькунлэн тӧроез Александр Бречалов, кивалтэтлэн тӧроезлэн воштӥсез Анастасия Муталенко, дышетонъя но тодосъя министр Светлана Болотникова но Кун Кенешысь тодосъя, дышетонъя, лулчеберетъя, йӧскалык но егитъёсын ужан политикая но спортъя ялан ужась ӧрилэн кивалтӥсез Татьяна Ишматова вазиськизы. Форум элькунлэсь историзэ но туала азинсконэ валан понна бадӟым вамыш луоз. Со мерлык но экономика, лулчеберет, технологиос, кун но муниципал кивалтонъя удысъёсын умой пала воштонъёсты пусйыны луонлык сётоз Александр Бречалов, Удмуртилэн тӧроезУдмуртиысь кивалтэтлэн тӧроезлэн воштӥсез Анастасия Муталенко верамъя, форум улсын вить вылӥ дышетсконниосын фундаметальной но прикладной тодосэз азинтон ужпумъёсты ӝутозы. Та форум тодослэн ватсэтэзлэсь быдӟалазэ валаны, йылпумъянъёс лэсьтыны но азьлнезлы ужпумъёсты пусйыны юрттоз. <…> Таӵе форуме люкаськыса, уката ик Удмуртилэн кунлыкезлы 100 ар тырмон аре, ми быгатом возьматыны, мар бордын ужа фундаметальной наука, кыӵе ввалтӥсь йылпумъянъёс но эскеронъёс, кыӵе ватсэт пыртэ со обществоез, кунлыкез азинтонэ Анастасия Муталенко, Удмуртиысь кивалтэтлэн тӧроезлэн воштӥсезЭлькунысь дышетонъя но тодосъя министр Светлана Болотникова вераз, форум улсын улосвылысь вылӥ дышетсконниос, Россиысь тодосъя академилэн Урал ёзэтысьтыз Эскеронъёсъя удмурт федерал центр но Кузебай Герд нимо йӧскалык музей Удмуртилэсь азинскон сюрессэ, тодосъя вормонъёссэ возьматозы но дышетонэз, экономикаез, кун радлыкез, промышленностез но лулчеберетэз азинтон луонлыкъёсты эскерозы. Форумлы йылпумъянъёсъя конференцилы дасям тодосъя ужъёсын бичет поттыны малпало Кун Кенешысь тодосъя, дышетонъя, лулчеберетъя, йӧскалык но егитъёсын ужан политикая но спортъя ялан ужась ӧрилэн кивалтӥсез Татьяна Ишматова элькунын улӥсьёс Удмуртилэн кунлыкезлэн кутсконаз сылӥсь азьветлӥсьёслэсь нимъёссэс вунэтыны кулэ ӧвӧл шуыса пусйиз. Со Трокай Борисов, Кузебай Герд, Иосиф Наговицын, Максим Прокопьев, Константин Яковлев но мукетъёсыз. Туннэ ми валаны кулэ, кунлыкмылэсь 100 ар тырмонзэ пусъёнын праздник ужрадъёс гинэ луыны кулэ ӧвӧл. Ми валаны кулэ, кытчы ми азьланяз вамышъялом Татьяна Ишматова, Удмуртилэн Кун Кенешысьтыз ялан ужась ӧрилэн кивалтӥсезТодэ вайытом, калыккуспо форум Удмуртиын 30-тӥ коньывуонозь кыстӥськоз.  Тегъёс: Мерлык Ижкар Удмуртия форум ТатьянаИшматова АлександрБречалов Удмуртилэнкунлыкезлы100ар АнастасияМуталенко Тодос 100ар  